open-index/open-wikipedia-markdown huggingface dataset:
Նույն մոլորակի վրա

«Նույն մոլորակի վրա» (), խորհրդային գեղարվեստական ֆիլմ, 1960-ականների «կինոլենինիանայի» վառ օրինակ, որը նկարահանել է ռեժիսոր Իլյա Օլշվանգերը։

## Սյուժե
Ֆիլմն ընդգրկում է Վլադիմիր Լենին կյանքի ընդամենը  մեկ օր՝ 1917 թվականի դեկտեմբերի 31-ի երեկոյից մինչև 1918 թվականի հունվարի 1-ի երեկո։ «Պրոլետարիատի առաջնորդի» կյանքնը ներկայացված է անսովոր հագեցած, համեմատաբար կարճ ժամանակահատվածում նա կարողանում է դիմավորել Ամանորը բանվորների և իր կնոջ ու գործընկերոջ՝ Ն. Կ. Կրուպսկայայի ընկերակցությամբ, ընդունել օտարերկրյա դեսպանների, հանդիպել վաղեմի ընկերոջ՝ շվեյցարացի կոմունիստ Ֆրից Պլատենի հետ, խրատ տալ Ստալինին և փրկվել մահափորձից։

## Դերերում
* Իննոկենտի Սմոկտունովսկի – *[[Վլադիմիր Լենին|Լենին]] 
*Էմմա Պոպովա – *Նադեժդա Կրուպսկայա  
*Ժուլիեն Բալմուսով – *Ձերժինսկի  
*Անդրո Կոբալաձե – *Ստալին
* Յուրի Վոլկով – *[[Ֆրիդրիխ Պլատեն]] 
*Իզիլ Զաբլուդովսկի – *Նիկոլայ Պոդվոյսկի  
*Պանտելեյմոն Կրիմով – *կապիտան Ռեշետով  
*[[Պավել Լուսպեկաև]] – *նավաստի Նիկոլայ Մարկին
* Եվգենի Լեբեդև – *զինվոր Յակով Սպիրիդոնով 
*Նիկոլայ Սիմոնով – *գնդապետ Ռոբինս  
*Բրունո Օյա – *ամերիկացի լրագրող 
*Ալբերտ Ռիս Ուիլյամս  
*[[Եֆիմ Կոպելյան]] – *Իսպանիայի դեսպան
* Լիմ Սու – *Չինաստանի դեսպան 
*Գեորգի Թեյխ – *դեսպան  
*Վալենտին Յանցատ – *դեսպան  
*Գեորգի Շտիլ – *դիրիժոր
* Ֆեդոր Նիկիտին – ''արխիվի տնօրեն Պյոտր Օբոլենսկի

## Այլ տեղեկություններ
Լենինի ժամանակակից կենսագիր Լև Դանիլկինի խոսքով՝ Ինոկենտի Սմոկտունովսկին այս ֆիլմում «բացարձակ Լենին» է։

1975 թվականին նույն օրվա իրադարձությունների մասին նկարահանվել է «Վստահություն» ֆիլմը։

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Բարբարա Բեքեր

**Բարբարա Բեքեր** (, ի ծնե՝ **Բարբարա Ֆելթուս** (, ), գերմանոամերիկացի դիզայներ, նախկին դերասանուհի և մոդել։

## Վաղ տարիներ
Բարբարա Բեքերի հայրը՝ Հարլան Ֆելթուսը, աֆրոամերիկացի է, մայրը՝ Ուրսուլան, գերմանուհ։ Հայրը ի սկզբանե Եվրոպա է տեղափոխվել որպես ԱՄՆ բանակի բժշկական կորպուսի լեյտենանտ, բայց դարձել է հաջողակ լուսանկարիչ։ Բարբարայի մայրը ուսուցչուհի էր։

## Անձնական կյանք
Բարբարան մեծացել է Գերմանիայում, ուսումնասիրել է դերասանական արվեստ և պարեր։ Նրա կարիերայի սկիզբը նշանավորվել է ինչպես մոդելային, այնպես էլ հեռուստատեսային դերերով։

1991 թվականի աշնանը Ֆելտուսը ծանոթացել է թենիսի միջազգային աստղ Բորիս Բեկկերի հետ։ Նրանք ամուսնացել են 1993 թվականին։ Ունեն երկու որդի՝ Նոյը և Էլիասը։ 2001 թվականին նրանց ամուսնությունն ավարտվել է ամուսնալուծությամբ։

2006 թվականից Բեքերը եղել է ՅՈՒՆԻՍԵՖ-ի զարգացող երկրներում փայտացման կանխարգելման ծրագրով դեսպան։  2006-2009 թվականների ընթացքում նվիրաբերվել է պատվաստանյութի ավելի քան 300 միլիոն չափաբաժին։

2009 թվականի հունվարի 6-ին Բարբարա Բեքերը և բելգիացի նկարիչ Առնե Քուինզը հայտարարել են իրենց նշանադրության մասին։ Նրանք ամուսնացել են 2009 թվականի սեպտեմբերի 9-ին Մայամիի (Ֆլորիդա նահանգ) իրենց տանը և հարսանիքը նշել են 2009 թվականի սեպտեմբերի 13-ին Բեռլինում։ Երկու միջոցառումներն էլ լուսնկարվել են Մայամիի ինտերիերի դիզայներ Սեմ Ռոբինի կողմից։ Բեքերը և Քուինզը ամուսնալուծվել են 2011 թվականին։

Բեքերը ներկայումս ապրում է Մայամիում, որտեղ ստեղծում և վարում է ֆիտնեսի մասին տեսանյութ, նաև զբաղվում է «b b home passion» գծի համար տան ապրանքների մշակմամբ և առաջխաղացմամբ։

## Ծանոթագրություններ

## Արտաքին հղումներ
* Официальный сайт (архив)

Կատեգորիա:Գերմանացի դերասանուհիներ
Կատեգորիա:Գերմանացի դիզայներներ
Կատեգորիա:Գերմանացի կինոդերասանուհիներ
Կատեգորիա:Գերմանացի մոդելներ
Կատեգորիա:Կինոդերասաններ
Լենդիսի գիտափորձ

**Լենդիսի գիտափորձ**, հոգեբան Կարինի Լենդիսի կողմից իրականացված հոգեբանական գիտափորձերի շարք, որը կոչվում է նաև *Ինքնաբուխ դեմքի արտահայտություններ և ստորադասություն։* Շարքն անցկացվել է 1924 թվականին Մինեսոտայի համալսարաններից մեկում։

## Նպատակ
Գիտափորձի նպատակն էր բացահայտել հույզերի արտահայտման համար պատասխանատու դեմքի մկանների աշխատանքի ընդհանուր օրինաչափությունները, հայտնաբերել այն դիմախաղը, որը բնորոշ է այդ հույզերին։

## Ընթացակարգ
Որպես հետազոտվողներ հանդես են եկել Կարինի Լենդիսի ուսանողները։ Ավելի հստակ արդյունքներ ստանալու համար ուսանողների դեմքին գծեր էին նկարել։ Այնուհետև գիտնականը տարբեր ձևերով հույզեր է առաջացրել փորձարկվողների մոտ։ Ուսանողները լսում էին ջազ, հոտոտում ամոնիակ, դիպչում կենդանի դոդոշներին։ Հույզը դրսևորելու պահին Լենդիսը նրանց լուսանկարում էր։ Գիտափորձի ամենատհաճ մասը եզրափակիչն էր, երբ մասնակիցները պետք է կտրեին կենդանի առնետի գլուխը։ Մասնակիցներից շատերը համաձայնել են։ Հեղինակն ասել է, որ «Նրանք փորձում էին ամեն ինչ անել հնարավորինս արագ, բայց արդյունքում առնետի գլխատումը վերածվել է դժվարին ու երկար աշխատանքի»։

## Ամփոփում
Կարինիի գիտափորձի արդյունքում ոչ մի օրինաչափություն չի հայտնաբերվել, սակայն հոգեբանները հաստատել են, որ մարդիկ հեշտությամբ ենթարկվում են հեղինակությանը և պատրաստ են անել այն, ինչ երբեք չէին անի իրենց ցանկությամբ։

## Քննադատություն
Գիտափորձը հանրության կողմից քննադատության է ենթարկվել կենդանիների նկատմամբ դաժան վերաբերմունքի պատճառով։ Գիտափորձը նպատակին չի հասել և համարվել է ձախողված։

## Ծանոթագրություններ

Կատեգորիա:Հոգեբանական գիտափորձեր
Կատեգորիա:Սոցիալական գիտափորձեր
Լեգիրացված պողպատ

**Լեգիրացված պողպատ**, պողպատ, որը բացի սովորական խառնուկներից (ածխածին, սիլիցիում, մանգան, ծծումբ, ֆոսֆոր), պարունակում է նաև լեգիրող տարրեր (քրոմ, նիկել, մոլիբդեն, վոլֆրամ, վանադիում, մանգան, տիտան), որոնք լավացնում են մետաղի շահագործման և տեխնոլոգիական հատկությունները։ Լեգիրող տարրերը հալված մետաղի մեջ մտցվում են ֆեռոհամաձուլվածքների կամ Լիգատուրայի ձևով։ Մինչև 2,5% լեգիրող տարրեր պարունակող պողպատը համարվում է ցածր լեգիրված, 2,5% –10%՝ միջին լեգիրված, 10%-ից բարձր՝ բարձր լեգիրված։ Պողպատը կարող է լեգիրված լինել մեկ, երկու, երեք և ավելի տարրերով։ Համապատասխանաբար լեգիրացված պողպատ կոչվում են քրոմային, քրոմնիկելային, քրոմնիկելմոլիբդենային և այլն։ Լեգիրացված պողպատները մակնիշավորվում են ըստ իրենց քիմիական բաղադրության։

## Տես նաև
* Լեգիրում

Կատեգորիա:Պողպատ
Լեգիրում

**Լեգիրում**, (գերմ. Legieren – միահալել, < լատ. ligo – կապում եմ, միացնում եմ), մետաղական համաձուլվածքների մեջ լեգիրող տարրեր մտցնելը՝ նրանց որոշակի ֆիզիկական, քիմիական կամ մեխանիկական հատկություններով օժտելու նպատակով։ Լեգիրման միջոցով ստանում են զանազան հատկություններով մետաղական համաձուլվածքներ, որոնք զգալիորեն տարբերվում են մաքուր մետաղների հատկություններից։ Առաջացող ֆազերի բյուրեղային կառուցվածքը և որոշ հատկություններ (էլեկտրական, մագնիսական, ջերմային) կախված են տարբեր տարրերի ատոմների փոխազդեցության բնույթից։ Լեգիրումը բերում է ֆազերի հավասարակշռության պայմանների խախտմանը, որոնք արտահայտվում են վիճակի դիագրամներով։ Լեգիրող տարրերը հիմնական տարրի (լուծիչի) զուգակցմամբ, կախված դրանց ատոմական տրամագծերի և էլեկտրաքիմիական հատկությունների փոխհարաբերությունից, կազմում են նոր ֆազեր՝ պինդ լուծույթներ, միջանկյալ ֆազեր, քիմիական միացություններ։ Լեգիրող տարրերի ներկայությամբ փոխվում են մեկ մոդիֆիկացիայից մյուսին անցնելու ջերմաստիճանները։ Լեգիրման հետևանքով համաձուլվածքների հատկությունների փոփոխությունը պայմանավորված է նաև կառուցվածքային բաղադրիչների ձևի, չափերի բաշխման, ինչպես նաև հատիկների սահմանների կազմի և վիճակի փոփոխությամբ։ Լեգիրումը կարող է արգելակել ապաբյուրեղացման պրոցեսները։ Որպես կանոն լեգիրում կատարվում է լեգիրող տարրերը լեգիրվող մետաղի հետ միահալելով (սովորաբար հեղուկ վիճակում)։ «Լեգիրում.» տերմինով են անվանում նաև պինդ մարմնի մեջ կողմնակի ատոմներ մտցնելը՝ նրա մակերևույթը իոններով ռմբակոծելով։

## Տես նաև
* Համաձուլվածքներ

Կատեգորիա:Մետալուրգիա
Լեզգիերեն

**Լեզգիերեն**,  լեզգիների լեզուն։ Պատկանում է հյուսիս–կովկասյան կամ դաղստանյան լեզուների լեզգիական խմբին։ Խոսվում է Դաղստանում և Ադրբեջանի հս. մասում։ Խոսողների թիվը՝ 800 հզ. (2010)։

Բարբառայնորեն տարբերակված է։ Ունի 5 ձայնավոր և հարուստ բաղաձայնական համակարգ, հոլովի (18) և սեռի կարգեր, բայի՝ 7 եղանակ, խոնարհման ձևերի բազմազանություն։ Պարզ նախադասության հորինվածքում առկա է նաև էրգատիվ կառուցվածք։ Այբուբենը՝ նախ արաբագիր, 1928-ից՝ լատինագիր, 1938-ից՝ ռուսագիր։

## Ծանոթագրություններ

Կատեգորիա:Իբերակովկասյան լեզվաընտանիք
Կատեգորիա:Լեզուներ այբբենական կարգով
Կատեգորիա:Ռուսաստանի լեզուներ
Overpass Graffiti

**«Overpass Graffiti»**, բրիտանացի երգիչ Էդ Շիրանի երգը, որը թողարկվել է 2021 թվականի հոկտեմբերի 29-ին՝ որպես նրա = հինգերորդ ստուդիական ալբոմիերրորդ սինգլ։ 

## Թողարկում
2021 թվականի օգոստոսի 19-ին Շիրանը հայտարարել է իր = հինգերորդ ստուդիական ալբոմի թողարկման մասին, որում «Shivers» երգը նշված է թրեքլիստում։ 2021 թվականի հոկտեմբերի 26-ին Շիրանը կատարել է երգը Tiny Desk Concert NPR-ում։ 2021 թվականի հոկտեմբերի 29-ին «Overpass Graffiti»-ն թողարկվել է որպես նոր ալբոմի երրորդ սինգլ։

## Երաժշտական տեսահոլովակ
Պաշտոնական երաժշտական տեսահոլովակը, որում գլխավոր դերը կատարել է Էդ Շիրանը, թողարկվել է երգի հետ միասին 2021 թվականի հոկտեմբերի 29-ին։ Միաժամանակ YouTube-ում ներբեռնվել է լիրիկ-տեսահոլովակ։ Տեսահոլովակը նկարահանել է Jason Koenig-ը, որը նախկինում աշխատել է Շիրանի մյուս տեսահոլովակների վրա, որոնք նկարահանվել են «Shape of You», «Galway Girl», «Perfect», «South of the Border» և «Put It All on Me» երգերի համար։ Երաժշտական տեսանյութում ցուցադրվում է ճապոնացի նախկին պրոֆեսիոնալ մարզիկ սումոյիստ Յամամոտոյամա Ռյուտան (լուսագրերում՝ *Yama*), որն առաջին անգամ հայտնվում է տեսահոլովակի վերջում՝ Շիրանին հրավիրելով զբոսնել ավտոբուսով։ Նաև այնտեղ կա կամեո՝ ամերիկացի դերասաններ Ջեյսոն Մոմոայի և Էմիլիո Ռիվերայի մասնակցությամբ։ Եզրափակիչ լուսագրերում հնչում է Շիրանի «Shape of You» հիթի ճապոնական քավերից մի հատված՝ ճապոնացի երգչուհի Marina-ի կատարմամբ։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Էդ Շիրանի երգեր
Իհալիա

**Իհալիա** (), փոքր քաղաք Հունաստանում։ Գտնվում է ծովի մակարդակից 115 մետր բարձրության վրա, Նեոհորթիս () գետի ձախ ափին, Պինյոսի ձախ վտակի ափին, Փարկադոնից 7 կմ հյուսիս-արևմուտք, Լարիսա քաղաքից 38 կմ արևմուտք և Տրիկալայից 19 կմ հյուսիս-արևելք և Աթենքից 235 կմ հյուսիս-արևմուտք։ Մտնում է Թեսալիա պերիֆերիայի Տրիկալե ծայրամասային միավորի Ֆարլակոն համայնքի (դիմա) մեջ։ Մակերեսը 40,245 կմ² է։ Բնակչությունը 2357 մարդ է՝ ըստ 2011 թվականի մարդահամարի։

Նեոհորիոնից 4 կմ դեպի հարավ անցնում է ազգային ճանապարհ 6-ը՝ Տրիկալա-Լարիսան, որը եվրոպական E92-ի մասն է։

## Պատմություն
Հնագույն Էհալիա քաղաքը Հոմերոսը հիշատակում է որպես Եվրիպիտոս թագավորի քաղաք։ Ավերվել է թեսալիացիների կողմից մոտ մ․թ․ա․ 1000-800 թվականներին։

Մինչև 1940 թվականը կոչվել է Նիոհորի (), մինչև 1981 թվականը՝ Նեոհորիոն, նաև՝ Նեոհորի ( )։ 1981 թվականին քաղաքը վերանվանվել է Իհալիա՝ հին քաղաքի անունով։

## Բնակչություն

## Ծանոթագրություններ

Կատեգորիա:Հունաստանի քաղաքներ
Վեր (խաղ)

«**Վեր**», տեսախաղ, որը հիմնված է համանուն մուլտֆիլմի հիման վրա։ Թողարկվել է 2009 թվականի մայիսի 26-ին։ Տեսախաղը ստեղծվել է «Disney Interactive Studios», «Heavy Iron Studios» և «Pixar» ընկերությունների կողմից։

## Սյուժե
Պատմությունը կենտրոնանում է տարեց այրի Կառլ Ֆրեդրիկսենի և Ռասսել անունով մանկահասակ տղայի վրա, ովքեր օդապարիկներից կախված տան մեջ թռչում են դեպի Հարավային Ամերիկա։

PS3, Xbox 360 և Wii տարբերակները խստորեն հետևում են մուլտֆիլմի սյուժեին՝ ընդգրկելով տասնմեկ մակարդակ՝ որոշ փոփոխություններով։ PS2, PSP և համակարգչային տարբերակները ավելի թեթև են հարմարեցված։ Դրանցում Կառլը և Ռասսելը փորձում են ավելի երկար ուղիներ հաղթահարել ջունգլիների միջով՝ ձգտելով հասնել Դրախտային ջրվեժին։ Այդ տարբերակներն ունեն ավելի քան 20 մակարդակ։

## Խաղի ընթացք
«Վեր» տեսախաղը հետևում է ֆիլմի սյուժետային գծին, որտեղ Կառլը, Ռասսելը և Դագը գնում են Վենեսուելայի ջունգլիներով։ Բոլոր նշված կերպարները կան խաղում։ Խաղը նախատեսված է մի քանի օգտատիրոջ համար, իսկ հիմնական խաղին ավելացված է օդային պայքար։

PlayStation 3-ի տարբերակը Pixar-ի առաջին խաղն էր, որն աջակցում է մրցանակային համակարգին։ Այս և Xbox 360 տարբերակները հասանելի են առցանց նվաճումներում, որոնք նշված են Wilderness Explorer նշաններով։

## Քննադատություն և ակնարկներ
Ըստ Metacritic-ի ամփոփագրի՝ PlayStation 3, Wii, Xbox 360 և PC տարբերակները ստացել են «խառը» ակնարկներ, իսկ DS տարբերակը ստացել է «հիմնականում անբարենպաստ ակնարկներ»։ Ճապոնիայում խաղը տեղափոխվել է DS և Wii և հրապարակվել E Frontier-ում 2009 թվականի դեկտեմբերի 3-ին։ Famitsu-ն DS տարբերակը գնահատել է չորս հատ վեց, իսկ Wii տարբերակը՝ երեք յոթ և մեկ վեց։

## Ծանոթագրություններ

Կատեգորիա:2009 տեսախաղեր
Կատեգորիա:PlayStation 2 տեսախաղեր
Կատեգորիա:Windows տեսախաղեր
Կատեգորիա:Xbox 360 տեսախաղեր
Կատեգորիա:Համակարգչային խաղեր այբբենական կարգով
Ծուղակ ծնողների համար (ֆիլմ, 1961)

«**Ծուղակ ծնողների համար**» (), 1961 թվականի ամերիկյան ռոմանտիկ կատակերգություն, որի սցենարի հեղինակը և ռեժիսորը Դեյվիդ Սվիֆթն է։ Գլխավոր դերերում նկարահանվել են Հեյլի Միլսը, Մորին Օ'Հարան և Բրայան Քիտը։ Ֆիլմի սցենարը հիմնված է Էրիխ Կեստների «Լոթի և Լիզա» () գրքի վրա։ Նրա գրքի հիմքում «Երեք սիրուն աղջիկներ» (1936) ֆիլմի սյուժեն է։ «Ծուղակ ծնողների համար» ֆիլմն  առաջադրվել է «Օսկար» մրցանակի երկու անվանակարգերում՝ «Լավագույն ձայն» և «Լավագույն մոնտաժ», սակայն երկու անվանակարգերում էլ հաղթել է «Վեստսայդյան պատմությունը»։ Ավելի ուշ նկարահանվել է ֆիլմի երեք հեռուստատեսային շարունակություն՝ «Ծուղակ ծնողների համար II», «Ծուղակ ծնողների համար III» և «Ծուղակ ծնողների համար։ Մեղրամիս Հավայան կղզիներում», ինչպես նաև 1998 թվականի ռեմեյքը, որի գլխավոր դերը կատարել է Լինդսի Լոհանը։  1961 թվականին հրապարակվել է ֆիլմի հիման վրա ստեղծված կոմիքս, որը ադապտացրել և պատկերազարդել է Դեն Շպիգլը։

## Սյուժե
Երկվորյակներ Շերոն Մաքքենդրիկը և Սյուզան Էվերսը (Հեյլի Միլս) ծանոթանում են ամառային ճամբարում՝ սկզբում չհասկանալով, որ քույրեր են։ Մրցակցելով միմյանց հետ՝ նրանք միմյանց փոքր տհաճություններ են պատճառում։ Որպես պատիժ նրանք փակվում են մեկուսարանում, որտեղ պարզում են, որ երկուսն էլ ոչ լրիվ ընտանիքներից են, իսկ իրենց ծնողներն ամուսնալուծվել են իրենց ծնվելուց անմիջապես հետո։ Եվ նրանք որոշում են փոխել տեղերը. Սյուզանը Բոստոն է մեկնում Շերոնի փոխարեն, իսկ Շերոնը մեկնում է Կալիֆոռնիա։

Երբ Շերոնն իմանում է, որ իրենց հայրը պատրաստվում է ամուսնանալ, զանգահարում է Սյուզանին, և նրանք որոշում են, որ իրենց մայրը պետք է թռչի Կալիֆոռնիա և խանգարի հարսանիքի անցկացմանը։

Հեյլի Միլսի՝  միաժամանակ երկու դեր կատարելու համար ստուդիան առաջին անգամ օգտագործել է այսպես կոչված «նատրիումի գործընթացը», որը հետագայում օգտագործվել է մի քանի տասնամյակ։

## Դերերում
* Հեյլի Միլս - Շերոն Մաքքենդրիկ / Սյուզան Էվերս
* Մորին Օ'Հարա - Մարգարեթ «Մեգգի»  Մաքքենդրիկ
* Բրայան Քիտ - Միթչ Էվերս
* Ջոաննա Բարնս - Վիկի Ռոբինսոն
* Քեթլին Նեսբիթ - Լուիս Մաքքենդրիկ
* Ունա Մերկել - Վերբենա
* Նենսի Քուլպ - տիկին Գրունեկեր
* Չարլզ Ռագգլզ - Չարլզ Մաքքենդրիկ

## Ծանոթագրություններ

## Արտաքին  հղումներ
* 

Կատեգորիա:1960-ականների անգլերեն ֆիլմեր
Կատեգորիա:1961 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Անգլերեն ֆիլմեր
Կատեգորիա:Ռոմանտիկ կատակերգություն
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:1960-ականների ամերիկյան ֆիլմեր
Կատեգորիա:Ֆիլմեր հարսանիքի մասին
Վլադիմիր Տրենին

**Վլադիմիր Վլադիմիրի Տրենին** (, ), խորհրդային գրականագետ և քննադատ, զբաղվել է Վլադիմիր Մայակովսկու ստեղծագործության ուսումնասիրությամբ։

## Կենսագրություն
Վլադիմիր Տրենինը ծնվել է Ելիզավետգրադում։ Սովորել է Մոսկվայի ՎԽՈՒՏԵՄԱՍ-ի ճարտարապետական ֆակուլտետում։ Հրատարակվել սկսել է 1928 թվականին «Новый ЛЕФ» ամսագրում։

Հեղինակել է «Մայակովսկու բանաստեղծության արվեստանոցում» (, 1937) գիրքը, մի քանի հոդվածներ բանաստեղծ Վլադիմիր Մայակովսկու մասին։ Մայակովսկու մասին որոշ հոդվածներ գրվել են Նիկոլայ Խարջիևի հետ համահեղինակությամբ, որը 1970 թվականին դրանք ընդգրկել է Տրենինի հետ համատեղ գրած «Մայակովսկու բանաստեղծական մշակույթը» (ռուս․՝ «Поэтическая культура Маяковского») ուսումնական գրքում։ Մասնակցել է Մայակովսկու ստեղծագործությունների խմբագրմանը։ Գրողների միության անդամ է դարձել 1940 թվականին։

Մասնակցել է Հայրենական մեծ պատերազմին, զոհվել է Արևմտյան ճակատում 1941 թվականի հոկտեմբերին։

## Մատենագիտություն

* 
** 
* 
* 
* 
** 
** 
* 
* 

* 
* 
* 
* 
* Тренин В. В. Полковник Лапинский и его мемуары // А. И. Герцен. II / АН СССР. Ин-т лит. (Пушкинский Дом). — М.։ Изд-во АН СССР, 1941. — Т. 41/42. — 635 с. — (Литературное наследство / отв. ред. П. И. Лебедев-Полянский; зав. ред. И. С. Зильберштейн ; т. 41/42). — 7000 экз. — ISSN 0130-3627.
* Тренин В. В., Харджиев Н. И. Забытые статьи Маяковского 1913—1915 гг. // Литературное наследство / РАПП и Ин-т ЛИЯ Комакадемии. — М.։ Жур.-газ. объединение, 1932. — Т. 2. — 266 с. — (Литературное наследство / редкол.։ Л. Авербах, И. Ипполит (Ситковский)  … [и др.] ; т. 2). — 6000 экз. — ISSN 0130-3627.
* 

## Ծանոթագրություններ

## Գրականություն
* 
* 
* 

Կատեգորիա:Գիտնականներ այբբենական կարգով
Կատեգորիա:Խորհրդային գրականագետներ
Կատեգորիա:Խորհրդային գրաքննադատներ
Մինչև վերջին րոպեն

**«Մինչև վերջին րոպեն»** (), ռեժիսոր Վալերի Իսակովի խորհրդային գեղարվեստական ֆիլմը, որը նկարահանվել է Օդեսայի կինոստուդիայում 1973 թվականին։

Ֆիլմի պրեմիերան տեղի է ունեցել 1974 թվականի մարտի 4-ին։

## Սյուժե
Ֆիլմը նվիրված է ուկրաինացի խորհրդային գրող-հրապարակախոս Յարոսլավլ Գալանին (1902-1949), որը սպանվել է ուկրաինացի ազգայնականների կողմից։

## Գլխավոր դերում
* Վլադիսլավ Դվորժեցկի – *Յարոսլավ Գայդայ*

## Դերերում
* Վալերիա Զակլուննայա – *Ստեֆա Կոցյումբաս
* Վիկտոր Շչերբակով – *Ռոման Կոգութ
* Սերգեյ Կուրիլով – *Իվան Մեֆոդիևիչ
* Նիկոլայ Սլյոզկա – *Պավել Չեկալյուկ
* Զինաիդա Դեղտյարյովա – *Օլենա Գայդուկևիչ
* Տատյանա Տկաչ – *Նատալյա Գայդայ
* Ալեքսանդր Խվիլյա – *հայր Գավրիիլ (Կոստելնիկ)
* Լյուբով Նիկոնորենկո – *Արիսյա, ուսուցչուհի
* Սերգեյ Սմեյան – *Լյուբինսկի
* Վասիլի Սիմչիչ – *հայր Մելետի Բուձինովսկի
* Ալեքսանդր Գորբատով – *Չերնեգա
* Յուրի Զվոլսկի
* Բոգդան Կոզակ – *Օրեստ, ազգայնական
* Վալերի Կուկսին – *Ջուրա
* Վալերի Մուզիկա – *Իլարի Գորուկ, Յարոսլավ Գայդայի մարդասպանը
* Վացլավ Դվորժեցկի – *հայր Գորուկ

=== Դրվագներում ===
* Բորիս Չինկին – *դատարանի նախագահ
* Գրիգորի Կանիշևսկի – *Մովչուն, երշիկի գործարանի տնօրեն
* Ի Նոսաչյով
* Դ. Օբրազցով
* Պյոտր Վեսկլյարով – *գյուղացի
* Ի. Մատվեև
* Ֆեոդոր Մենիկով – *գյուղխորհրդի նախագահ (լուսագրերում նշված չէ)
* Սերգեյ Պոլեժաև – *Գայդայի ծանոթը (լուսագրերում նշված չէ)

## Նկարահանող խումբ
* Սցենարի հեղինակ՝ Վլադիմիր Բելյաև
* Բեմադրող ռեժիսոր՝ Վալերի Իսակով
* Բեմադրող օպերատոր՝ Ալբերտ Օսիպով
* Բեմադրող նկարիչ՝ Յուրի Բոգատիրենկո
* Կոմպոզիտորներ՝ Ալեքսանդր Բիլաշ, Վլադիսլավ Կլադնիցկի
* Երգերի տեքստի հեղինակ՝ Միխայիլ Տկաչ
* Ֆիլմի տնօրեն՝ Վիկտոր Բրաշևան

## Մրցանակներ
* ՈՒԽՍՀ Տարաս Շևչենկոյի անվան պետական մրցանակ (1975) ռեժիսոր Վալերի Իսակովին «Մինչև վերջին րոպեն» (1973, Օդեսայի կինոստուդիա) ֆիլմի համար,
* VII համամիութենական կինոփառատոնի դիպլոմ, Բաքու, 1974։

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Մարեկ Բելկա

**Մարեկ Մարիան Բելկա** (), լեհ տնտեսագետ և պետական գործիչ։

## Կենսագրություն
Սովորել է Լոձի համալսարանում, որն ավարտել է 1972 թվականին, իսկ հետագայում ուսումը շարունակել է Կոլումբիայի համալսարանում, Չիկագոյի համալսարանում և Լոնդոնի տնտեսագիտության և քաղաքական գիտությունների դպրոցում։ Լեհաստանի Ժողովրդական Հանրապետության օրոք եղել է Լեհ ուսանողների ասոցիացիայի, Լեհ սոցիալիստական երիտասարդության միության ղեկավարը և Լոձի համալսարանի Լեհաստանի միացյալ աշխատավորների կուսակցության համալսարանական կոմիտեի քարտուղարը։ Պրոֆեսոր։

1990-1996 թվականներին Լեհաստանի ֆինանսների նախարարության խորհրդատուն էր։ 1997 թվականին Վլոձիմեժ Ցիմոշևիչի կառավարությունում եղել է Լեհաստանի ֆինանսների նախարարը։ 1997-2001 թվականներին եղել է Ալբանիայի վարչապետի օգնականը։ 2001-2002 թվականներին կրկին եղել է Լեհաստանի ֆինանսների նախարարը Լեշեկ Միլլերի կառավարությունում։ 2002-2003 թվականներին  «Ջեյ Փի Մորգան Չեյս ընդ կո.» ամերիկյան անդրազգային դրամագործական և ֆինանսային հոլդինգային ընկերությունում աշխատել է որպես խորհրդատու-կոնսուլտանտ։ 2003-2004 թվականներին եղել է Իրաքի ժամանակավոր վարչակազմի պատասխանատու աշխատակից։

2004-2005 թվականներին եղել է Լեհաստանի վարչապետը։ Մարեկ Բելկիի թեկնածությունը Սեյմում քաղաքական գործչի եվրոպամետ դիրքորոշման պատճառով բերեց կատաղի դիմադրության, և երբ նախագահ Ալեքսանդր Կվասնևսկին  առաջին անգամ հանձնարարեց նրան կառավարություն ձևավորել, միայն երրորդ փորձի ժամանակ էր, որ խորհրդարանը հաստատեց նրան այս պաշտոնում։ 2005 թվականին նա միացել է լիբերալ Դեմոկրատական կուսակցությանը՝ «demokraci.pl»-ին, սակայն չի ընտրվել։

2006-2008 թվականնեին եղել է  Միավորված ազգերի կազմակերպության Եվրոպական տնտեսական հանձնաժողովի գործադիր քարտուղարը։ 2007 թվականին Մարեկ Բելկին Լեհաստանի կառավարության կողմից առաջադրվել է Արժույթի միջազգային հիմնադրամի գործադիր քարտուղարի պաշտոնում, սակայն չի ստացել համապատասխան աջակցություն։

2008 թվականից ԱՄՀ եվրոպական դեպարտամենտի տնօրենն է։

2010-2016 թվականներին զբաղեցնում էր Լեհաստանի Ազգային բանկի նախագահի պաշտոնը։

2019 թվականին նա ընտրվել է Եվրոպական խորհրդարանի պատգամավոր։

## Ծանոթագրություններ

Կատեգորիա:Լեհ տնտեսագետներ
Կատեգորիա:Լեհաստանի վարչապետներ
Կատեգորիա:Լեհաստանի քաղաքական գործիչներ
Կատեգորիա:ՄԱԿ-ի պաշտոնյաներ
Կատեգորիա:Չիկագոյի համալսարանի շրջանավարտներ
Հիպոկրատի երդումը (ֆիլմ)

«**Հիպոկրատի երդում**» (), ռեժիսոր Ադա Ներետնիեցեի գեղարվեստական ֆիլմը։ Նկարահանվել է Ռիգայի կինոստուդիայում 1965 թվականին։ Ֆիլմի պրեմիերան տեղի է ունեցել 1966 թվականի փետրվարին։

## Սյուժե
Երիտասարդ վիրաբույժ Իմանտ Վայդեն ինստիտուտն ավարտելուց հետո աշխատանքի է ուղարկվել ուղևորատար նավում։ Առաջին իսկ երթի ժամանակ նա սխալ ախտորոշումը է անում մի հիվանդի, որը մահանում է վիրահատությունից հետո։ Դատարանը, հաշվի առնելով բժշկի երիտասարդությունը, սահմանափակվում է պայմանական պատիժ սահմանելով։

Իմանտն ամեն ինչում մեղադրում է իրեն և, չցանկանալով աշխատել մասնագիտությամբ, հեռանում է Բևեռային շրջան։ Օդերևութաբանների ղեկավարին հարկավոր է ավագ խոհարար Արջի բնակավայրում գտնվող հեռավոր կայանի համար, և Իմանտը նոր կյանք է սկսում այնտեղ։

Բևեռախույզներից մեկի՝ փորձառու մասնագետ Միխայիլ Միխայլովիչի մոտ սուր ցավեր են սկսվում։ Այնպես էր պատահել, որ նա առաջին օրը չէր սիրել նոր ժամանած սկսնակ աշխատողին, բայց Վեյդեի՝ ժամանակին ցույց տված օգնության և հետվիրահատական որակյալ խնամքի շնորհիվ հիվանդը փրկվում է անխուսափելի մահվանից։ Այս դեպքն Իմանտին օգնում է վերադարձնել հավատը սեփական ուժերի հանդեպ։

## Դերերում
* Պաուլ Բուտկևիչ – *Իմանտ Վեյդե
* Ալեքսանդրա Զավյալովա – *Վալենտինա Տոմիլովա
* Ալեքսեյ Միրոնով – *Անդրեյ Իվանովիչ
* Վիկտոր Գավրիլով – *Միխայիլ Միխայլովիչ
* Սերգեյ Գուրզո – *Մարատ Սերգեև
* Ալեքսեյ Տեմերբեկ – *Վասյա Լիսիցին

**Դրվագներում՝**
* Էլզա Ռաձինա – *Իմանտի մայրը
* [[Էվալդս Վալտերս]] – *ֆելդշեր Լանկա
* Գենադի Յուդին – *Իվան Բուրմին
* Ադա Ներետնիեցե – *բժիշկ
* Լույս Շմիտս – *փաստաբան
* Օլգա Կրումինա – *Բելսկայա
* Հարիյ Ավենս- հիվանդ
* Ալֆրեդ Վիդենիեքս – ''դատավոր
* Վ. Ֆրեյմուտե, Է. Շալապենոկ, Վ. Սավին, Զ. Վիներտս, Լ. Զիեմելե
* Օլգա Դրեգե, Հելենա Ռոմանովա, Տ. Միրեևա, Առնոլդ Միլբրետս, Վ. Զևակին, Է. Գիրգենսոն
* Օլգերտ Շալկոնիս, Յուրիս Կամինսկիս, Ռիխարդ Ցերինշ, Լիգիտա Դևիցա

Զանգվածային տեսարաններին մասնակցել են Տիկսի ադրբևեռային քաղաքի բնակիչները։

## Նկարահանող խումբ
* Սցենարի հեղինակ՝ Եվսեյ Բարենբոյմ
* Բեմադրող ռեժիսոր՝ Ադա Ներետնիեցե
* Բեմադրող օպերատոր՝ Զիգուրդ Վիտոլս
* Կոմպոզիտոր՝ Ռինգոլդ Օրե
* Բեմադրող նկարիչ՝ Անդրիս Բաումանիս
* Հնչյունային օպերատոր՝ Յան Զիվերտ
* Ռեժիսոր՝ Էրիկ Լացիս
* Օպերատոր՝ Յա. Ռիքշ
* Կոստյումի նկարիչ՝ Ն. Շապորինա
* Նկարիչ-դիմահարդար՝ Կ․ Լապինյա
* Խմբագիր՝ Ե. Վախրուշևա
* Ռեժիսորի օգնականներ՝ Ռ. Բուշ, Վ. Դուդին
* Օպերատորի օգնական՝ Ա. Պյատկին
* Խորհրդատուներ՝ ԽՍՀՄ վաստակավոր բևեռախույզ Կ. Յակուբով, վիրաբույժ Յու. Ստուրիս
* Տնօրեն՝ Զ. Կրավալիս

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1965 ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Մենդես (քաղաք)

**Մենդես** (, , **Պեր-Բանեբջեդետ** / , **Ջեդետ** / , **Անպետ** աքքադերեն (URU) pi-in-di-di;  DMG Tall al-Rub'a), հին եգիպտական և հելլենիստական քաղաք։ Գտնվում է Ստորին Եգիպտոսի Դելտայի հյուսիսարևելյան մասում։ 16-րդ նոմի մայրաքաղաքը։

## Պատմություն
Մենդեսը եղել է տարածաշրջանային կենտրոն և նույնիսկ ամբողջ Հին Եգիպտոսի մայրաքաղաքը (Ք․ա․ 399-380 թվականներ)։ Հին եգիպտական 16-րդ նոմը հելլենա-հռոմեական ժամանակաշրջանում կոչվել է նաև *Մենդես*։

Հին Մենդեսը գտնվել է Թանիս լճի հարավային ափին։ Մոտակայքով անցել է Նեղոսի մենդեսյան թևը։ Ավելի հարավ՝ Մենդեսի մոտակայքում է տեղակայված Թմուիս քաղաքը։

Մենդեսի գլխավոր աստվածը եղել է մենդեսական Բանեբջեդետ խոյը (ոչխար, որը պատկանում է *ovis longipedes* տեսակին)։ Մենդեսեցիների կողմից աստվածացված այս խոյը հույները ասոցացրել են այծի հետ և նույնացրել Պան աստծո հետ (Հերոդոտոս. «Պատմություն» II, 46)։ Խոյը Մենդեսում  հնուց ի վեր հարգվել է որպես պտղաբերության խորհրդանիշ։ Այդ մասին վկայություններ կան 4-րդ դինաստիայի ժամանակներից։

Քաղաքի սուրբ հովանավորը եղել է նաև ձկան աստվածուհի Հաթմեհիտը։ Բանեբջեդետը, Հաթմեհիտը և նրանց որդի Հորը միասին կազմել են Մենդես քաղաքի աստվածների եռյակը։

Մենդեսից, ըստ պատմաբան Մանեթոնից, երկիրը կառավարել է հին եգիպտական 29-րդ դինաստիան (Ք.ա. 399-380 թվականներ)։ Այս քաղաքից է ծագում Պտղոմեոս II Եղբայրասերի և Արսինոեի Մենդեսի խոյին զոհաբերության պատկերներով «Մենդեսի կոթողը»։

Հելլենիստական ժամանակներում քաղաքը եղել է գիտական կենտրոն։ Ծնունդով այստեղից են եղել կամ այստեղ են գործել պյութագորոսական և ալքիմիկոս Բոլոս Մենդեսացին («Ֆիզիկա և միստիկա», «Հրաշքների գիրք», «Գեորգիկա» և այլն, Ք․ա․ 3-2 դարեր), պատմաբան Ասկլեպիադ Մենդեսացին («Եգիպտոսի պատմություն», Ք․ ա․ I դար), քուրմ և պատմաբան Պտղոմեոս Մենդեսացին («Եգիպտական պատմություն», Ք․ ա․ I դարի վերջ-I դարի սկիզբ), քերականագետ, աստղագուշակ, փիլիսոփա և պատմաբան Թրասիլլը («Քարերի մասին», «Եգիպտոսի պատմություն», «Լեգենդ Դեմոկրիտի մասին», 36)։

## Տես նաև
* Ադդակս

## Ծանոթագրություններ

## Գրականություն
*

Կատեգորիա:Բնակավայրեր այբբենական կարգով
Կատեգորիա:Հին Եգիպտոսի քաղաքներ
Կատեգորիա:Պատմական քաղաքներ
Կլարիսա Բաջեր

**Կլարիսա Բաջեր** (, ), ամերիկացի նկարչուհի և նկարազարդող, նկարել է նաև տեքստիլի վրա։

## Կենսագրություն
Ծնվել է 1806 թվականի մայիսի 20-ին Կոնեկտիկուտ նահանգի Նյու Հեյվեն շրջանի Մադիսոն քաղաքում՝ դիմանկարիչ և փորագրող Ջորջ Մանգերի ու նրա կնոջ՝ Փարնել Քելսի Մանգերի ընտանիքում (*Parnel Kelsey Munger*)։ Կլարիսայի ավագ եղբայրը՝ Ջորջը, և կրտսեր քույրը՝ Քերոլայնը, ևս դարձել են նկարիչներ։

1828 թվականին ամուսնացել է Մասաչուսեթս նահանգի Անդովեր քաղաքի Հարավային եկեղեցու հովիվ սուրբ Միլթոն Բաջերի հետ (* Milton Badger*), որը հետագայում դարձել է ամերիկյան տնային միսիոներական ընկերության քարտուղարի օգնական։ Նրանք ունեցել են հինգ երեխա, որոնցից երկուսն են ապրել մինչև չափահասություն և երկուսն էլ դարձել են բժիշկ։ Նրա ամուսինը հիվանդացել է Բրայթի հիվանդությամբ, և նրանք տեղափոխվել են Կլարիսայի հայրենի քաղաքը, որտեղ 1873 թվականին ամուսինը մահացել է։

Կլարիսա Բաջերը մահացել է 1889 թվականի դեկտեմբերի 14-ին Մադիսոն քաղաքում։ Թաղված է *West Cemetery* քաղաքային գերեզմանատանը։

## Ստեղծագործություն
1848 թվականին Կլարիսա Բաջերը մասնավոր կարգով *C. M. Badger*  անվան տակ հրատարակել է *«Flowers from Nature with Selected Poetry»* գիրքը՝ ընտրյալ բանաստեղծություններով։ Դա եղել է Ուիլյամ Բրայանթի, Լիդիա Սիգուրնիի, Մերի Հոուիտի և այլ բանաստեղծների բանաստեղծությունների ժողովածուն՝ նկարազարդված նրա 13 ծաղկանկարներով։ Հնարավոր է, որ դա պատճառ է դարձել 1859 թվականի իր հաջորդ՝ *«Wild Flowers Drawn and Colored from Nature»* (նաև հայտնի է որպես *«The Wild Flowers of America»*) գրքի համար, որը նկարազարդված է եղել տարբեր բույսերի 22 պատկերներով։ Գիրքը ներառել է բանաստեղծություններ, որոնք, ենթադրաբար, գրվել են հենց նկարչուհու կողմից՝ Լիդիա Սիգուրնիի ներածական բանաստեղծությամբ։ Այս գրքի մեկ օրինակը պատկանել է բանաստեղծուհի Էմիլի Դիքինսոնին։ Երկու գրքերի նկարազարդումները լայնորեն ընդօրինակվել են և նպաստել են Կլարիսայի՝ որպես առաջին կարգի բուսաբանական նկարչի հեղինակությանը։

Կլարիսայի *«Floral Belles from the Green-House and Garden»* երրորդ գիրքը, որը հրապարակվել է 16 վիմագրական նկարազարդումներով, նույնպես ուղեկցվել է պատկերված ծաղիկների մասին բանաստեղծական ստեղծագործություններով։

Կլարիսա Բաջերի ստեղծագործության հետազոտողները պարզել են, որ նա նաև նկարել է տեքստիլի վրա։ Նրա պահպանված աշխատանքները ներառում են ձեռքով նկարված ծաղկային ծածկոց և մետաքսե շարֆ՝ մի ծայրին ներկված վարդեր, իսկ մյուսին՝ պատատուկներ։


Պատկեր:Acer rubrum Red Maple.jpg|
Պատկեր:Houghton EDR 467 - Wild Flowers Drawn, frontispiece.jpg|
Պատկեր:Houghton EDR 467 - Wild Flowers Drawn, wild honeysuckle.jpg|
Պատկեր:Clarissa-Badger tulips-1867.jpg|


## Ծանոթագրություններ

## Արտաքին հղումներ
* Clarissa Munger (1806—1889)
* ''The Wild Flowers of America'' digitized by Harvard University
* Flickr album of work by Clarissa Munger Badger from Madison Historical Society

Կատեգորիա:Կին արվեստագետներ
Կատեգորիա:Ամերիկացի արվեստագետներ
Կատեգորիա:Նկարիչներ այբբենական կարգով
Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Սալի Հոկինս

**Սալի Սեսիլիա Հոքինս** (, ), բրիտանացի դերասանուհի։ 2008 թվականի «Անհոգ» ֆիլմում նրա դերի կատարումը նրան բերեց մի քանի միջազգային մրցանակներ, այդ թվում՝ «Ոսկե գլոբուս»՝ կատակերգության կամ մյուզիքլի մեջ «Կնոջ լավագույն դերի» համար։

Այլ նշանակալի դերերից են Տիկին Մերի Բրաունիդերի դերը «Փադդինկտոնի արկածները» և «Փադինգթոնի արկածները 2» ֆիլմերում, Սյուզանի դերը «Վերա Դրեյք» (2004) ֆիլմում, Սյու Տրինդերի դերը BBC-ի «Թավշյա մատները» (2005) ֆիլմում, Աննայի դերը «մտքի փաստարկներում» (2007) ֆիլմում, ինչպես նաև Էլայզա Էսպոզիտոնի դերը «Ջրի ձևը» (2017) ֆիլմում։

## Ֆիլմագրություն

 

   

|մայր}}
|Ջին Ֆլիտկրոֆտ}}

## Ծանոթագրություններ

## Արտաքին հղումներ
* Sally Hawkins Yahoo! group 
* ''Independent թերթին տված Սալի Հոկինսի հարցազրույցը''

Կատեգորիա:21-րդ դարի անգլիացի դերասանուհիներ
Նիկո Դոստալ

**Նիկո Դոստալ** (}, ), ավստրիացի կոմպոզիտոր, օպերետների և ֆիլմերի երաժշտության հեղինակ։

## Կենսագրություն
Դոստալը երաժշտություն սիրել է դեռ մանկուց հնարավոր է հորեղբոր՝ երաժիշտ Հերմանի ազդեցության տակ։ Դոստալը իրավաբանություն է սովորել Վիեննայի համալսարանում, բայց հետո որոշումը փոխել է և իրեն նվիրել երաժշտությանը։ Նա ընդունվել է Քլոստերնոյբուրգի եկեղեցական երաժշտության ակադեմիան։

Առաջին համաշխարհային պատերազմի տարիներին Դոստալը որպես դիրիժոր աշխատել է ավստրիական տարբեր թատրոններում։ 1924 թվականին տեղափոխվել է Բեռլին և առաջին ձայնային ֆիլմերի համար գրել երաժշտություն։ Առաջին մեծ հաջողությունը Դոստալին բերել է «Կլիվիա» օպերետը՝ 1933 թվականին։ Նացիստների օրոք Դոստալը  գրել է ևս մի քանի օպերետներ և երաժշտություն տարբեր կատակերգական ֆիլմերի համար։ 1942 թվականին նա ամուսնացել է ավստրիացի լիրիկական օպերային երգչուհի Լիլի Կլաուսի հետ, նրանց միակ որդին՝ Ռոմանը, հետագայում դարձել է դիրիժոր։

1946 թվականին Դոստալը պատերազմից ավերված Բեռլինից վերադարձել է Ավստրիա՝ սկզբում Վիեննա, հետագայում՝ Զալցբուրգ։ Բացի երաժշտությունից նա գրել է նաև եկեղեցական երաժշտություն։

Նիկո Դոստալ մահացել է 1981 թվականին, թաղված է Զալցբուրգի գլխավոր գերեզմանատանը։

## Ստեղծագործություններ
### Օպերետներ
*Die exzentrische Frau, 1922 (Էքսցենտրիկ կին)
*Lagunenzauber, 1923 (Ծովածոցի կախարդություն)
*Clivia, 1933 (Կլիվիա )
*Die Vielgeliebte, 1934 (Բազմասեր)
*Prinzessin Nofretete, 1936 (Արքայադուստր Նեֆերտիտի)
*Extrablätter, 1937 (Հրատապ թողարկում)
*Monika, 1937 (Մոնիկա)
*Die ungarische Hochzeit, 1939 (Հունգարական հարսանիք)
*Die Flucht ins Glück, 1940 (Թռիչք դեպի երջանկություն)
*Die große Tänzerin, 1942 (Մեծ պարող)
*Eva im Abendkleid, 1942 (Եվան երեկոյան զգեստով)
*Manina, 1942 (Մանինա)
*Verzauberte Herzen, 1946 (Կախարդված սրտեր)
*Ein Fremder in Venedig, 1946 (Օտարը Վենետիկում)
*Süße kleine Freundin, 1949 (Սիրելի ընկերուհի)
*Zirkusblut, 1950 (Կրկեսային արյուն)
*Der Kurier der Königin, 1950 ((Թագուհու սուրհանդակը)
*Doktor Eisenbart, 1952 (Դոկտոր Էյզենբարտ)
*Der dritte Wunsch, 1954 (Երրորդ ցանկություն)
*Liebesbriefe Operette, 1955 (Սիրո նամակների օպերետ)
*So macht man Karriere, 1961 (Ինչպես սկսել կարիերա))
*Rhapsodie der Liebe, 1963 (Սիրո ռապսոդիա)
*Der goldene Spiegel (Ոսկե հայելի)
*Don Juan und Figaro oder Das Lamm des Armen, 1990 (Դոն Ժուան և Ֆիգարո, կամ աղքատի գառը)

### Ֆիլմագրություն
* *Jedem seine Chance*, 1930
* *Drei Tage Mittelarrest*, 1930
* *Kopfüber ins Glück*, 1931
* *Kaiserwalzer*, 1933
* *Fiakerlied*, 1936
* *Der Optimist*, 1938
* *Mordsache Holm*, 1938
* *13 Stühle*, 1938
* *Heimatland*, 1939
* *Das Lied der Wüste*, 1939
* *Die Geierwally*, 1940
* *Schwarz auf weiß*, 1943
* *Glück bei Frauen*, 1944
* *Kind der Donau*, 1950
* *Frühling auf dem Eis*, 1951
* *Das Herz einer Frau*, 1951
* *Seesterne*, 1953
* *Eine Nacht in Venedig*, 1953
* *Die Ungarische Hochzeit*, 1969
* *Ein Walzer zu zweien* (հեռուստաֆիլմ), 1975
## Ծանոթագրություններ

## Արտաքին հղումներ
* Нико Досталь на kinopoisk.ru.
* Nico Dostal в Internet Movie Database. 
* Сочинения Нико Досталя в Национальной библиотеке Германии (DNB). 

Կատեգորիա:Ավստրիացի կոմպոզիտորներ
Կատեգորիա:Բնօրինակում անաղբյուր հոդվածներ
Կատեգորիա:Դասական կոմպոզիտորներ
Հարրի Փոթեր 20 տարի անց։ Վերադարձ դեպի Հոգվարթս

«**Հարրի Փոթեր 20 տարի անց։ Վերադարձ դեպի Հոգվարթս**» (), վավերագրական ֆիլմ, Հարրի Փոթեր ֆիլմաշարի հատուկ էպիզոդը։ Թողարկվել է 2022 թվականի հունվարի 1-ին՝ ֆիլմաշարի 20-ամյակի կապակցությամբ։

## Հյուրեր
*Դենիել Ռեդկլիֆ
*Ռուպերտ Գրինթ
*Էմմա Վաթսոն
*Հելենա Բոնեմ Կարտեր
*Ռոբբի Կոլտրեյն
*Ռեյֆ Ֆայնս
*Ջեյսոն Այզեքս
*Գերի Օլդմեն
*Թոմ Ֆելթոն
*Ջեյմս Ֆելփս
*Օլիվեր Ֆելփս
*Մարկ Ուիլիամս
*Բոննի Ռայթ
*Ալֆրեդ Ինոք
*Իան Հարթ
*Թոբի Ջոնս
*Մեթյու Լյուիս
*Էվաննա Լինչ
*Դեյվիդ Հեյման
*Քրիստոֆեր Կոլամբուս
*Ալֆոնսո Կուարոն
*Մայքլ Նյուել
*Դեյվիդ Եյթս
*Ջոան Ռոուլինգ

## Արտադրություն
2021 թվականի նոյեմբերին Warner Bros.-ը հայտարարել է «Հարրի Փոթեր 20 տարի անց։ Վերադարձ դեպի Հոգվարթս» անվանումով հատուկ թողարկմամբ ֆիլմի մասին, որում մասնակցություն են ունեցել ֆիլմաշարի դերասանները և ռեժիսորները, այն նվիրված է առաջին ֆիլմի՝ «Հարրի Փոթերը և Փիլիսոփայական քարի» (2001) թողարկման 20 ամյակին. Հատուկ թողարկումը պատրաստվել է համատեղ Warner Bros. Unscripted Television և Warner Horizon ընկերություններում և գործադիր պրոդյուսեր է նշանալվել Քեյսի Փաթերսոնը։

Վիպաշարի հեղինակ Ջոան Ռոուլինգը չի հայտնվել նախագծի մասնակիցների ցանկում, ԶԼՄ-ներն այն մեկնաբանում են տրանսֆոբիայի հետ կապված մեղադրանքներով, որոնք վերջերս հնչում են նրա հասցեին։

Հատուկ թողարկումը նկարահանվել է Անգլիայի Լիվսդեն քաղաքի «Էքսկուրսիա՝ Լոնդոնի Warner Bros. Studio» ստուդիայում։

## Թողարկում
Հատուկ թողարկումը կայացել է 2022 թվականի հունվարի 1-ին HBO Max-ով։ Պրեմիերան նվիրված է եղել առաջին ֆիլմի թողարկման 20 ամյակին։ Թողարկումը միաժամանակ կայացել է Կանադայի Crave-ում, Մեծ Բրիտանիայի և Իռլանդիայի Sky-ում և Now-ում, Ավստրալիայի Binge-ում, Նոր Զելանդիայի TVNZ 2-ում և TVNZ OnDemand-ում, Ասիայի HBO Go-ում, ԱՄԷ-ի OSN-ում, Հնդկաստանի Prime Video-ում և Ռուսաստանի Amediateka-ում։

Հատուկ թողարկումը եթերում կլինի TBS և Cartoon Network հեռուստաալիքներով 2022 թվականին ավելի ուշ՝ «Ֆանտաստիկ գազաններ։ Դամբլդորի գաղտնիքները» ֆիլմի թողարկման մոտ ժամանակահատվածում։

## Արձագանքներ
Rotten Tomatoes ագրեգատոր կայքում ֆիլմն ունի 100 % վարկանիշ, միջինում՝ 10-ից 8,2, որն ստեղծվել է է 8 արձագանքների հիման վրա։

## Ծանոթագրություններ

Կատեգորիա:Հարրի Փոթեր
Կատեգորիա:2022 ֆիլմեր
Կատեգորիա:Վավերագրական ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Անգլերեն ֆիլմեր
Merry Christmas (երգ, Էդ Շիրան և Էլթոն Ջոն)

**Merry Christmas**, բրիտանացի երաժիշտներ Էդ Շիրանի և Էլթոն Ջոնի երգը, որը թողարկվել է որպես սինգլ 2021 թվականի դեկտեմբերի 3-ին։ Երգը հայտնվել է Շիրանի = (2021) ալբոմում, ինչպես նաև Էլթոն Ջոնի «The Lockdown Sessions» ձայնասկավառակի նոր թողարկումում։

«Merry Christmas»-ը բրիտանական UK Singles Chart հիթ-շքերթում առաջին տեղն է զբաղեցրել 2021 թվականի դեկտեմբերի 10-ին՝ դառնալով Էլթոն Ջոնի՝ առաջին հորիզոնականն զբաղեցրած երկրորդ սինգլը 2021 թվականին և նրա 9-րդ չարթփոփերն ընդհանուր առմամբ, ինչպես նաև Էդ Շիրանի 12-րդ չարթփոփերը։

## Պատմություն
«Merry Christmas»-ը Շիրանի առաջին սուրբծննդյան երգն է և երկրորդը Ջոնի երգացանկում՝ 1973 թվականի «Step into Christmas» սինգլի թողարկումից հետո։ *NPO Radio 2*-ին տված հարցազրույցում Շիրանը պատմել է, որ Էլթոն Ջոնը նախորդ տարի խնդրել է իրեն երգել իր հետ «Step into Christmas»-ի հաջողությունից հետո։ Նա նաև հիշել է, որ գրել է երգի կրկներգը նույն օրը, երբ նրան խնդրել էր Ջոնը։ 2021 թվականի նոյեմբերի 29-ին Շիրանը և Ջոնը հայտարարել են իրենց համատեղ աշխատանքի և թողարկման ամսաթվի մասին։ Նրանք նաև հայտարարել են, որ Միացյալ Թագավորությունում երգից ստացված ամբողջ եկամուտը հանգանակելու են Էդ Շիրանի երաժշտական հիմնադրամին (*Ed Sheeran Suffolk Music Foundation*) և Էլթոն Ջոնի՝ ՁԻԱՀ-ի դեմ պայքարի հիմնադրամին (AIDS Foundation)։ 2021 թվականի նոյեմբերին «The Tonight Show Starring Jimmy Fallon (The The Tonight Show)»-ում ելույթի ժամանակ Շիրանը պատմել է, որ իրենք Էլթոն Ջոնի հետ միասին, ի վերջո, ստեղծել են երեք սուրբծննդյան երգեր, և «Merry Christmas»-ը դրանցից մեկն է։

## Երաժշտական տեսահոլովակ
Երաժշտական տեսահոլովակի պրեմիերան կայացել է 2021 թվականի դեկտեմբերի 3-ին։ Վերստեղծելով «Love Actually» կատակերգության տոնական ռոմանտիկ տեսարանը՝ երաժշտական տեսահոլովակը ներկայացնում է, թե ինչպես են Շիրանը և Ջոնը հարգանքի տուրք մատուցում տեսարանների անցյալի բրիտանական սուրբծննդյան հիթերից, այդ թվում՝  «Last Christmas» (1984, № 1 2021 թվականին, Wham!), «Walking in the Air» (1982), «Merry Christmas Everyone» (№ 1 1985 թվականին, Շեյքին Սթիվենս) և «Stay Another Day» (№ 1  1994 թվականին, East 17)։

## Հիթ-շքերթներ

## Հավաստագրումներ

## LadBaby-ի տարբերակ
2021 թվականի դեկտեմբերին անգլիացի բլոգերների *LadBaby* զույգը Շիրանի և Էլթոն Ջոնի հետ համատեղ ձայնագրել և թողարկել է երգի կատակերգական տարբերակը «Sausage Rolls for Every» անվանումով՝ որպես բարեգործական սինգլ, որից ստացված եկամուտն օգտագործվել է *The Trussell Trust* բարեգործական կազմակերպության օգտին, որը պարենային օգնություն է ցուցաբերում աղքատներին և կարիքավորներին։ Երգը թողարկվել է որպես առանձին սինգլ 2021 թվականի դեկտեմբերի 17-ին և 2021 թվականի դեկտեմբերի 24-ին զբաղեցրել է UK Singles Chart հիթ-շքերթի առաջին հորիզոնականը՝ դառնալով Ladbaby-ի համար պատմության մեջ ռեկորդային չորրորդ սուրբծննդյան չարթփոփերն անընդմեջ։

## Ծանոթագրություններ

## Արտաքին հղումներ
* 

Կատեգորիա:2021 սինգլներ
Կատեգորիա:Էդ Շիրանի երգեր
Բասկետբոլի աշխարհի առաջնություն 2019 (որակավորում)

**Բասկետբոլի աշխարհի առաջնության որակավորում 2019** — բասկետբոլի մրցաշար, որում որոշվել են 2019 թ. աշխարհի առաջնության 32 մասնակից երկրներից 31-ը։ Մրցաշարը սկսվել է 2017 թ. օգոստոսի 2-ին, ավարտվել է 2019 թ. փետրվարի 25-ին։

## Որակավորված թիմեր

## Որակավորում
Որակավորման խաղերի վիճակահանությունը անցկացվել է 2017 թ. մայիսի 7-ին Չինաստանի Գուանչժոու քաղաքում։

## Գոտիների որակավորումներ
### ՖԻԲԱ Աֆրիկա

#### Առաջին փուլ
##### Խումբ A

##### Խումբ B

##### Խումբ C

##### Խումբ D

#### Երկրորդ փուլ
##### Խումբ E

##### Խումբ F

##### Լավագույն 3-րդ տեղ

### ՖԻԲԱ Ամերիկա
#### Առաջին փուլ
##### Խումբ A

##### Խումբ B

##### Խումբ C

##### Խումբ D

#### Երկրորդ փուլ
##### Խումբ E

##### Խումբ F

##### Լավագույն 4-րդ տեղ

### ՖԻԲԱ Ասիա և ՖԻԲԱ Օվկիանիա
#### Առաջին փուլ
##### Խումբ A

##### Խումբ B

##### Խումբ C

##### Խումբ D

#### Երկրորդ փուլ
##### Խումբ E

##### Խումբ F

##### Լավագույն 4-րդ տեղ

### ՖԻԲԱ Եվրոպա
24 թիմեր, որոնք մասնակցել էին 2017 թ. Եվրոպայի առաջնության հնարավորություն էին ստացել մասնակցելու 2019 թ. աշխարհի առաջնության որակավորման առաջին փուլին։ Եվս 13 թիմ սկսեցին որակավորումը նախնական մրցաշարից. բաժանվեցին 4 խմբերի յուրաքանչյուրում 3 թիմ, իսկ մեկ խմբում՝ 4։ 8 թիմեր, որոնք զբաղեցրեցին առաջին և երկրորդ տեղերը հնարավորություն ստացան մասնակցելու որակավորման առաջին փուլին, իսկ մնացած թիմերը հնարավորություն ստացան մասնակցելու 2021 թ. Եվրոպայի առաջնության որակավորման նախնական փուլին։

#### Նախաորակավորված թիմեր (24-ը 32-ից)

##### Խումբ A

##### Խումբ B

##### Խումբ C

##### Խումբ D

#### Առաջին փուլ
##### Խումբ A

##### Խումբ B

##### Խումբ C

##### Խումբ D

##### Խումբ E

##### Խումբ F

##### Խումբ G

##### Խումբ H

#### Երկրորդ փուլ
##### Խումբ I

##### Խումբ J

##### Խումբ K

##### Խումբ L

## Ծանոթագրություններ

## Արտաքին հղումներ
* Պաշտոնական կայք
* Որակավորում (Աֆրիկա)
* Որակավորում (Ամերիկա)
* Որակավորում (Ասիա)
* Որակավորում (Եվրոպա)

Կատեգորիա:2017 բասկետբոլում
Կատեգորիա:2018 բասկետբոլում
Կատեգորիա:2019 բասկետբոլում
Կատեգորիա:Բասկետբոլ
Կատեգորիա:Բասկետբոլի աշխարհի առաջնություն 2019
Ամերիկյան գորշուկ

**Ամերիկյան գորշուկ** ձագազգիների ընտանիքի կենսաբանական տեսակ, () ցեղի միակ տեսակը։ Տարածված է Հյուսիսային Ամերիկայում՝ Մեքսիկայում, ԱՄՆ-ում և Կանադայում։ Ամերիկյան գորշուկները () որպես բնակավայր նախընտրում են բաց տարածքները։ Հիմնականում այս վայրերում մատչելի ավարի պատճառով, օրինակ՝ մկներ, մարմոտներ կամ սկյուռիկներ։ Ավելի տարածված է նաև դաշտերում, բաց մարգագետիններում և արոտավայրերում։

## Արտաքին տեսք
Ամերիկյան գորշուկի տեսքը շատ նման է սովորական գորշուկի տեսքին։ Այս կենդանիները լինում էն և' իգական և' արական սեռի։ Կենդանու չափը հասնում է մոտ 60-79 սմ երկարության, իսկ քաշը՝ մինչև 12 կգ, գերության մեջ՝ մինչև 18 կգ։ Ամերիկյան գորշուկի մարմինը  շատ ամուր է, իսկ բուրդը շատ երկար, ունի մոխրագույն երանգ։ Նրա դնչի վրա՝ քթի ծայրից մինչև մեջքի հատվածը բնորոշվում է նեղ շերտագծով։ Դնչակն ինքնին զարդարված է գծավոր նախշով։ Առջևի թաթերն ունեն շատ երկար ճանկեր, որոնք ունեն մոտ 5 սմ երկորություն։ Դրանք հիանալի են փորելու համար։

## Ծանոթագրություններ

Կատեգորիա:Կզաքիսներ
Լեզվաըմպանային նյարդ

thumb|200px
thumb|200px
**Լեզվաըմպանային նյարդ**, (n. glossopharyngeus), գլխուղեղային 9-րդ զույգ նյարդը։ Երկարավուն ուղեղում ունի երեք կորիզ՝ զգացող, շարժիչ և պարասիմպաթիկ, որոնցից սկսվող նյարդաթելերը միանալով՝ կազմում են նյարդացողուն։ Լեզվաըմպանային նյարդի ճյուղերը նյարդավորում են ըմպանի մկանները, լեզվի, ճաշակելիքի պտկիկները, հարականջային թքագեղձը։ Լեզվաըմպանային նյարդի մի ճյուղը՝ սինուս նյարդը, տարածվում է կարոտիսյան զարկերակի բաժանման շրջանում և ղեկավարում արյան քիմիական կազմի փոփոխություններն ու արյան ճնշման տատանումները։

Կատեգորիա:Գլխուղեղային նյարդեր
Սեմ Լեյք

**Սամի Անտերո Յարվի** (ֆին. **Sami Antero Järvi**, ), առավել հայտնի Սեմ Լեյք կեղծանունով, ֆին գրող է, որը հայտնի է որպես Max Payne տեսախաղի սցենարիստ։ Սեմ Լեյքի ընկերը՝ Պետրի Ջարվիլեթոն՝ Remedy Entertainment-ի հիմնադիրը, խնդրել է նրան աշխատել Death Rally-ի սցենարի վրա։ Դրանից հետո Սեմ Լեյքը գրել է Remedy - Max Payne խաղի սցենարը, իսկ ավելի ուշ՝ Max Payne 2. The Fall of Max Payne, Alan Wake, Quantum Break and Control խաղերի համար։ Նա Remedy Entertainment-ի բաժնետեր է՝ տնօրինելով բաժնետոմսերի 5,1%-ը։

## Կարիերա
### Աշխատանք Max Payne շարքի վրա
Լեյքը ոչ միայն գրել է Մաքս Փեյնի սցենարը, այլև օգնել է մակարդակների ձևավորմանը և տեսքը տվել խաղի գլխավոր հերոսին։ Սեմ Լեյքը նաև գրաֆիկական նովելներում մարմնավորել է Մաքսին, քանի որ բյուջեն թույլ չի տվել պրոֆեսիոնալ դերասաններ վարձել։ Արդյունքում, Լեյքը և Remedy-ի անձնակազմն իրենք խաղացին խաղի բոլոր հերոսներին։

[150px|մինի|ձախից|Սեմ Լեյքը [E3 2005  թվականին]]

Սեմ Լեյքը նույնպես գրել է շարունակության սցենարը, սակայն մերժել է Մաքսի դերը, իսկ «Remedy»-ը մեծ ցուցադրության ժամանակ ընտրվել է դերասան Թիմոթի Գիբսի կողմից։ Չնայած այն հանգամանքին, որ Սեմ Լեյքն այս անգամ չի խաղացել Մաքսի դերը, նրա դեմքը կարելի է գտնել խաղի այս հատվածում։ Ջոն Միրան՝ «Անհայտ հասցե» հեռուստաշոուի կերպարը, ամբողջությամբ հիմնված է առաջին Փեյնի վրա։ Սեմ Լեյքի դեմքի մոտիկ պլանը տեղադրված է Սարսափի տաղավարի մուտքի վերևում։ Սեմ Լեյքը կարելի է տեսնել նաև որպես Լորդ Վալենտին, նրա մայրը (Մամա) Լորդեր և տիկնայք և Դիկ Ջասթիս Դիկ Ջաստիսում։ Կա սիրողական փոփոխություն, որը վերադարձնում է նրա դեմքը Մաքս Փեյնին։

The Fall of Max Payne-ը պարունակում է մեկ լիցենզավորված երգ «Late Goodbye» ֆիննական Poets of the Fall ռոք խմբի կողմից։ Այն ստեղծվել է խմբի մենակատար Մարկո Սաարեստոյի կողմից, ում Սեմ Լեյքը մի անգամ ուղարկել է իր բանաստեղծությունը, որը գրվել է վերջերս, և ասել, որ օգտագործի իր ոգեշնչած պատկերները երգի բառերը գրելու համար։

### Alan Wake
Լեյքը 2010 թվականի «Ալան Ուեյք» հոգեբանական գործողությունների ֆիլմի գլխավոր սցենարիստն էր, որն արժանացավ բազմաթիվ մրցանակների և քննադատների գնահատանքի իր հերոսների և պատմության համար։

Լեյքը խաղում է էպիզոդիկ դեր, որտեղ նա հայտնվում է խաղային գեղարվեստական հարցազրույցի ժամանակ որպես հյուր՝ թոք-շոուի ժամանակ։ Երբ հարցազրույցն ավարտվում է, թոք-շոուի հաղորդավարը խնդրում է Լեյքին «դեմք հանել», և ի պատասխան՝ Լեյքը նմանակում է Max Payne-ի տխրահռչակ տեսքը օրիգինալ Max Payne տեսախաղից։

### Quantum Break и Control
Այնուհետև Սեմ Լեյքը մասնակցել է որպես սցենարիստ և հետագա Remedy նախագծերին՝ Quantum Break and Control։

## Աշխատանքները

## Ծանոթագրություններ

## Արտաքին հղումներ
* Սեմ Լեյքի հարցազրույցը

Կատեգորիա:Ֆինն գրողներ
Կատեգորիա:Ֆինն դերասաններ
Կատեգորիա:Բեմական կեղծանուններ
Գանգուղեղային նյարդեր

**Գանգուղեղային նյարդեր**, ողնաշարավորների ուղեղաբնից տարածվող նյարդեր։ Կաթնասուններն ունեն 12 զույգ գլխուղեղային նյարդեր, որոնք նշանակված են հռոմեական թվերով՝ ըստ իրենց գտնվելու վայրի և նրանցից յուրաքանչյուրն ունի իր անունը։

Դրանք են՝

*

Կատեգորիա:Նյարդային համակարգ
Don't Shut Me Down

**«Don’t Shut Me Down»**, շվեդական ABBA խմբի երգը, թողարկվել է 2021 թվականի սեպտեմբերի 2-ին։։

## Երգի մասին
Երգը ստեղծվել և ձայնագրվել է դեռևս 2017 թվականին, երբ կոլեկտիվի անդամները նոր էին վերամիավորվել համատեղ աշխատանքի համար։ Այն պատմում է տղամարդու և կնոջ հարաբերությունների մասին։ Ինչպես քառյակի շատ այլ աշխատանքներում, հենց կինն է իր համար գլխավոր ու տանջալի քայլը անում՝ վերադառնում է իր սիրելիի մոտ ու համարձակվում բացատրվել նրա հետ։

## Հիթ-շքերթներ

## Ծանոթագրություններ
Լեզվաճյուղ

**Լեզվաճյուղ**, ծագումնաբանական դասակարգման մեջ՝ Լեզվաընտանիքի ստորաբաժանում, որը միավորում է տվյալ ընտանիքի առավել մերձավոր ցեղակցական կապեր ունեցող լեզուները։

Օրինակ, հնդեվրոպական լեզվաընտանիքն ունի 12 ճյուղ (հնդկական, իրանական, գերմանական, սլավոնական և այլն)։ Լեզվաճյուղը կարող է ներկայացված լինել նաև մեկ լեզվով, օրինակ, հայկական, հունական, ալբանական ճյուղերը հնդեվրոպական ընտանիքում։ Լեզվաճյուղի մեջ մտնող լեզուների համար կանխադրվում է ընդհանուր նախալեզու (հիմք լեզու), որը ներկայացնում է տվյալ լեզվաընտանիքի նախալեզվի ճյուղավորումներից (բարբառներից) մեկը։ 

Կատեգորիա:Լեզվաբանություն
Կատեգորիա:Լեզու
Wrecked

**Wrecked**, ամերիկյան Imagine Dragons ռոք խմբի երգը։ Թողարկվել է Interscope Records և Kidinakorner լեյբլներում 2021 թվականի հուլիսի 2-ին որպես Imagine Dragons-ի «Mercury ― Act 1» հինգերորդ ստուդիական ալբոմի սինգլ։ Սինգլը գրել և որպես պրոդյուսեր հանդես են եկել խմբի անդամները։

Երգը նվիրված է Դին Ռեյնոլդսի (Imagine Dragons-ի ֆրոնտմեն) եղբոր կնոջը՝ քաղցկեղից մահացած Ալիշե Դուրատսկի Ռեյնոլդսին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ
Լեզվախումբ

**Լեզվախումբ**, որևէ ընդհանուր հատկանիշով կամ հատկանիշների ամբողջությամբ բնութագրվող լեզուների խումբ։ Գործածվում է առավելապես լեզուների ծագումնաբանական դասակարգման մեջ՝ երկու նշանակությամբ. 
# տվյալ լեզվաճյուղի առավելագույն չափով մերձավոր լեզուների խմբավորում (օրինակ, հնդեվրոպական լեզվաընտանիքի սլավոնական լեզվաճյուղը բաժանվում է երեք լեզվախմբի՝ արևելյան, արևմտյան, հարավային։ Այս նշանակությամբ լեզվախումբ տերմինը նույնանում է ենթաճյուղ տերմինի հետ)։ 
# Սերտագույն ցեղակցություն ունեցող լեզուների խմբեր, որոնց ծագումնաբանական ընդհանրությունները դեռևս լիովին բացահայտված չեն։ Օրինակ, ամերիկյան հնդկացիական լեզուների դասակարգման մեջ ցեղակից լեզուների համար գործածվում է Լեզվախումբ տերմինը՝ Լեզվաընտանիք տերմինի փոխարեն։

Կատեգորիա:Լեզվաբանություն
Կատեգորիա:Լեզու
Լեզուների դասակարգում

**Լեզուների դասակարգում** (դասակարգություն), աշխարհի լեզուների խմբավորումը որոշակի լեզվաբանական սկզբունքների և լեզուների մեջ գոյություն ունեցող որոշ կարգի ընդհանուր բնութագրերի հիման վրա։

Կան մի շարք լեզվաբանական դասակարգումներ՝ 
* ծագումնաբանական, 
* տիպաբանական (ձևաբանական), 
* կոնցեպտուալ (Սեպիր Ե.), 
* հոգեբանական (Շտայնթալ Հ.) և այլն։

Ժամանակակից լեզվաբանության մեջ ընդունված են ծագումնաբանականը և տիպաբանականը։ Լեզուների ծագումնաբանական դասակարգումը լեզուները խմբավորում է ցեղակցական կապերի հիման վրա։ Ցեղակից լեզուների ամբողջությունը կազմում է մեկ Լեզվաընտանիք (հնդեվրոպական, ուգրոֆիննական, սեմական և այլն)։ Լեզվաընտանիքի մեջ մտնող լեզուները, ըստ ցեղական կապերի սերտության, խմբավորում են լեզվաճյուղերի, սրանք էլ՝ Լեզվախմբերի (ենթաճյուղերի) մեջ։ Շատ լեզուների ցեղակցական կապերը դեռևս պարզված չեն. դրանք կամ միավորվում են առանձին լեզվախմբերի մեջ, կամ էլ մնում են առանձին (օրինակ, մայա, ճապոներեն)։

Տիպաբանական դասակարգումը հիմնված է լեզվական միավորների (բառ, բառաձև, նախադասություն, նախադասության անդամներ) կառուցատիպի ընդհանուր բնութագրերի վրա։ Դասակարգման հիմքում կարող են ընկած լինել տարբեր հատկանիշներ (հնչյունաբանական, ձևաբանական, շարահյուսական, իմաստաբանական)։ Տիպաբանական դասակարգմանը պատմականորեն նախորդած և առավել մշակված դասակարգումն է ձևաբանականը, որը հիմնված է լեզուների ձևաբանական կառուցատիպի ընդհանուր հատկանիշների վրա։
Ըստ ձևաբանական դասակարգման լեզուները բաժանվում են չորս տիպերի, 
ա. անջատական
բ. կցական, 
գ. թեքական, 
դ. բազմահամադրական (ներմարմնավորող)։

Կատեգորիա:Լեզվաբանություն
Կատեգորիա:Լեզու
Լեզուների խաչավորում

**Լեզուների խաչավորում**, երկու կամ ավելի լեզուների փոխներգործություն, որի ընթացքում աստիճանաբար հաղթանակում է խաչավորմանը մասնակցող լեզուներից մեկը։ Ն. Յա. Մառը և նրա հետնորդները գտնում էին, որ լեզուների խաչավորումը լեզուների առաջացման գլխավոր պրոցեսն է։ Այնինչ,  լեզուների խաչավորումը չի հանգեցնում այնպիսի նոր լեզվի առաջացման, որը նման չէ խաչավորվող լեզուներից որևէ մեկին։ Լեզուների խաչավորման ժամանակ հաղթանակող լեզուն պահպանում է իր հնչյունական կազմը, բառապաշարը, քերականական կառուցվածքը, իսկ պարտված լեզուն աստիճանաբար մահանում է։ Հաղթող լեզվում  լեզուների խաչավորումից առաջացած երևույթները չեն տարբերվում լեզուների փոխազդեցության երևույթներից։ Ինչպես  լեզուների խաչավորման, այնպես էլ փոխազդեցության ժամանակ, մի լեզվի որոշ իրակություններ (հնչյունական, բառապաշարային, քերականական) կարող են դիտվել մյուս լեզվի մեջ։ 

Կատեգորիա:Պատմահամեմատական լեզվաբանություն
Կատեգորիա:Հնացած գիտական տեսություններ